Cyklistické trasy v Nitre

Cyklistické trasy (skrátene cyklotrasy) v Nitre tvoria sieť cyklistickej dopravy na území mesta Nitra. V súčasnosti existuje vyše 14 km takýchto trás. V budúcnosti sa plánuje rozšírenie siete o ďalších 26 km. Vhodné lokality na ďalšiu výstavbu sú Chrenová, Klokočina, Mlynárce, Párovce, či Staré mesto.

Typy cyklotrás 
V Nitre je možné vidieť 2 druhy cyklotrás:
 Plnohodnotná cyklotrasa – je to väčšinou asfaltová cesta so šírkou 1,5 –  určená výlučne pre bicykle, kolieskové korčule a pod. Môže byť rozdelená na dva pruhy pre dva smery jazdy. Je vybudovaná ako cyklotrasa:
 popri rieke (úsek okolo skeletu OC City Park)
 Mestský park Sihoť – Staré mesto
 Cyklotrasa v polprofile – je to chodník pozostávajúci z asfaltovej a mlatovej (zámková dlažba) časti, kde asfaltová má slúžiť prednostne pre cyklistov a korčuliarov a mlatová pre chodcov. V Nitre sú to cyklotrasy:
 popri rieke (okrem úseku popri OC City Park)
 Klokočina I. – Klokočina III.
 Staré Mesto – Chrenová
 Predmostie – Zobor

Podmienky pre vývoj cyklistickej dopravy a jej využitia ako ekologickej dopravy 
Aby mohla cyklistická doprava začať fungovať v rámci mesta ako ekologická doprava, musia byť splnené:
 kvantitatívne podmienky:
 rozsah siete ako takej, súčasná sieť je hlboko poddimenzovaná
 hustejšia výstavba trás tam, kde sa zhromažďuje veľké množstvo ľudí (Staré mesto)
 spojenie všetkých troch sídlisk so Starým mestom a navzájom
 kvalitatívne podmienky:
 dostupnosť cyklotrás – od roku 2011 pomáha cyklobusová linka, ktorá je súčasťou MHD
 kvalita povrchu a okolia cyklotrás – problematický môže byť úsek okolo Mostnej ulice alebo internátu Mladosť.
 vybavenie cyklotrás – lavičky, osvetlenie a pod. V súčasnosti je jediný takto vybavený úsek cyklotrasy popri rieke Univerzitný most – Zoborský most. Zmeniť to má plán doplnenia na nové, ale aj staré cyklotrasy.
 preferencia bicyklov pred inými prostriedkami

Existujúce trasy

Okolo Starého mesta po hrádzi rieky Nitra () 
Trasa sa začína na križovatke ulíc Štúrova, Česko-slovenskej armády a Wilsonovho nábrežia v Starom meste. Pokračuje cez Univerzitný most a napája sa na hrádzu rieky Nitra, kde prechádza dvomi mimoúrovňovými križovatkami pri Chrenovskom a Zoborskom moste, riešenými vedením popod vozovku mostov. Trasa pokračuje popri parku po hrádzi, pretínajúc ulicu Vodná. V budúcnosti bude pokračovať až po križovatku s Bratislavskou oproti Dubíkovej. Trasa bude merať , z čoho vybudovaných je .

Klokočina I. – Klokočina III. () 
Cyklotrasa je vybudovaná v tzv. polprofile, kedy polovica chodníka má asfaltový povrch a je určená pre cyklistov, a druhá polka je zo zámkovej dlažby a je určená pre chodcov. Trasa začína pri križovatke Pražská – Hviezdoslavova, pokračuje pozdĺžne po pravej strane Hviezdoslavovej triedy, pretína križovatky Hviezdoslavova – Mikovíniho – Pavla Straussa, Hviezdoslavova – Mikovíniho – Dolnočermánska a Hviezdoslavova – Čajkovského – Baničova. Končí na križovatke s Kmeťovou ulicou. Za cieľ má spojiť najväčšie sídlisko so zvyškom cyklotrás. V úseku od križovatky Mikovíniho pod Kmeťovu je cyklotrasa vedená po oboch stranách Hviezdoslavovej. Výstavba bola niekoľkokrát pozastavená, kvôli rozporuplnosti využitia, keďže väčšina dĺžky je situovaná do ostrého kopca. V súčasnosti je výstavba pozastavená a chýba úsek na Čermánskej (juhovýchodnej) strane – od Kmeťovej po zastávku MHD Čajkovského.

Mestský park Sihoť () 
Trasa sa začína v križovatke s nábrežnou cyklotrasou, vedie po koniec parku, kde odbočí na cestu vedúcu pozdĺž kúpaliska. Pri rieke sa zatáča doľava a pokračuje priamo až ku jazeru Hangócka. Sieť dopĺňajú ďalšie rôzne cestičky okolo jazera.

Staré mesto – Chrenová () 
Cyklotrasa začína v križovatke Štúrova – Česko-slovenskej armády – Wilsonovo nábrežie, pokračuje cez Univerzitný most pozdĺž Triedy Andreja Hlinku po OC Centro, kde sa rozdeľuje na 2 vetvy. Severozápadná ide po Chrenovský most, kde sa napája na cyklotrasu okolo rieky. Severovýchodná pokračuje pozdĺž Triedy Andreja Hlinku po križovatku s Lomnickou ulicou.

Staré mesto – Zobor () 
Trasa vedie od podjazdu popod Zoborský most cez Brezový háj podjazdom popod Severný obchvat po križovatku Drážovská – Svätourbanská. Odtiaľ po Drážovskej ulici až po Prameň Šindolka.

Staré mesto – Horné Krškany – Dolné Krškany () 
Trasa vedie od križovatky Štúrova – Česko-slovenskej armády – Wilsonovo nábrežie smerom k Univerzitnému mostu. Pred ním sa odkláňa a pokračuje juhovýchodným smerom ku rieke. V súčasnosti sa končí v križovatke s Krškanskou ulicou v Horných Krškanoch. Trasa bude v budúcnosti pokračovať ako polprofilová cyklotrasa až po Biovetskú ulicu, kde sa ukončí.

Plánované trasy

Golianova – Partizánska () 
Navrhnutá je jednostranne ako polprofilová cestička. Začína v križovatke ulíc Kmeťova – Golianova – Hornočermánska, pretína Hviezdoslavovu triedu a končí v križovatke Kmeťova – Na Hôrke – Partizánska.

Golianova – Hviezdoslavova () 
Celá trasa vedie popri Dolnočermánskej ulici od budovy Matice Slovenskej po križovatku Hviezdoslavova – Mikovíniho – Dolnočermánska

Mlynárce – Klokočina () 
Navrhnutá je ako pokračovanie nábrežnej cyklotrasy od hrádze rieky prechodom cez Bratislavskú po Dubíkovej, Štúrovej, cez žel. priecestie Mlynárce a po Kmeťovej až po križovatku s ulicami Na Hôrke a Partizánska.

Chrenová – Janíkovce () 
Trasa bude pokračovaním už existujúcej trasy Staré mesto – Chrenová. Jej účelom bude spojiť lokalitu Janíkovce so sídliskom Chrenová, parkom a centrom mesta. Budovanie úseku Dlhá - Janíkovce je plánované v roku 2014.

Dražovce – Mestský park () 
Navrhovaná trasa začína na lávke pri mestskom parku a pokračuje popri kanáli Dobrotka popod Severný obchvat až po cestu I/64. Popri nej pokračuje okolo okružnej križovatky Priemyselný park Sever až po MČ Dražovce.

Klokočina – Staré mesto cez Borinu () 
Rekreačná trasa pre náročnejších zo sídliska Klokočina cez lesopark Borina popri cintoríne k okružnej križovatke Hollého v smere do centra mesta. Navrhuje sa ako cestička pre cyklistov, v úseku cez lesopark s mlatovým povrchom.

Chrenová – Kalvária () 
Trasa z jestvujúcej cyklotrasy Triedy A. Hlinku po Akademickej ulici v dotyku s výstaviskom Agrokomplex, po hrádzi potoka Selenec s prekrižovaním rieky Nitra na rekreačnú nábrežnú cyklotrasu. Prepojenie na nábrežnú cyklotrasu si bude vyžadovať vyššie investície z dôvodu výstavby lávky cez rieku. V opačnom prípade bude od konca trasy pred riekou možnosť rekreačného využitia existujúcich spevnených i prašných ciest s prepojením až k letisku Janíkovce a k premosteniam rieky do MČ Dolné Krškany.

Zdroje 
 Nitriansky informačný systém
 Nitralive

Doprava v Nitre